***ОБЯВЛЕНИЕ***

***ПО РЕДА НА ЧЛ.26 АЛ.3 ОТ ЗАКОНА НА НОРМАТИВНИТЕ АКТОВЕ***

Относно: Приемане наНаредба за изменение и допълнение на **Наредбата за определяне размера на местните данъци на територията на община Угърчин** (Приета с решение №43/31.01.2008 г. на Общински съвет – Угърчин)

На основание чл.26, ал.3 от ЗНА, регламентиращ задължението на съставителя на проект на нормативен акт за публикуването му с цел информираност на населението и прозрачност в действията на институциите, уведомявам всички заинтересовани лица, че в 30-дневен срок от публикуване на настоящото обявление на интернет страница на Община Угърчин, се приемат предложения и становища относно така изготвения проект на Наредба за изменение и допълнение на **Наредбата за определяне размера на местните данъци на територията на община Угърчин** (Приета с решение №43/31.01.2008 г. на Общински съвет – Угърчин)

**М О Т И В И:**

 **1. Причини, налагащи приемането на изменението и допълнението на подзаконовия нормативен акт:**

 В Общински съвет Угърчин е постъпил протест с вх. № 70 от 21.02.2020 г. от г-жа Светла Иванова Иванова - прокурор от Окръжна прокуратура – Ловеч срещу текстове от **Наредбата за определяне размера на местните данъци на територията на община Угърчин** (Приета с решение №43/31.01.2008 г. на Общински съвет – Угърчин)

 В протеста е записано, че се оспорват разпоредбите на чл.32, ал.3; чл.52, ал.1, т.2 и т.4 и чл.64, ал.2 от Наредбата за определяне размера на местните данъци на територията на община Угърчин, като прокурорът счита, че цитираните текстове са незаконосъобразни.

 Въпросната Наредба е приета с решение на Общински съвет – Угърчин №43/31.01.2008 г. По естеството си е нормален административен акт, съгласно определението на чл.75, ал.1 от АПК, а в същия смисъл е и дефиницията на чл.1а ЗНА.

 Конкретните съображения за незаконосъобразност на посочените текстове в Наредбата са следните:

 Прокурорът счита, че:

 1. Съгласно чл.32, ал.1 от Наредбата, обект на облагане с данък са имуществата, придобити по дарение, както и недвижимите имоти, ограничените вещни права върху тях и моторните превозни средства, придобити по възмезден начин. Съгласно ал.3, алинея 1 не се прилага за моторни превозни средства, **внесени в страната като нови.**

Съгласно чл.44, ал.1 от ЗМДТ, обект на облагане с данък са имуществата, придобити по дарение, както и недвижимите имоти, ограничените вещни права върху тях и моторните превозни средства, придобити по възмезден начин. Съгласно ал.4, ал.1 не се прилага за моторни превозни средства, **придобити преди първоначалната им регистрация за движение в страната.**

Двете групи МПС категорично не са еднозначни, което прави местната разпоредба незаконосъобразна.

 2. Съгласно чл.52, ал.1, т.2 от Наредбата данъчно задължените лица, които подлежат на облагане с патентен данък, могат да ползват данъчни облекчения в следната поредност: физическите лица, включително едноличните търговци, които извършват с личен труд през цялата данъчна година **повече от един вид** патентна дейност от посочените в т.1 – 36 на

приложение №4 към Глава втора, раздел V от Закона за местните данъци и такси, заплащат **50 на сто** от определения патентен данък **за съответната дейност;**

 Съгласно чл.61м, ал.1, т.2 от ЗМДТ, данъчно задължените лица, които подлежат на облагане с патентен данък, могат да ползват данъчни облекчения в следната поредност: физическите лица, включително едноличните търговци, които извършват с личен труд през цялата данъчна година **два или три вида** патентна дейност от посочените в т.1 – 36 от приложение №4, заплащат патентния данък **само за тази дейност,** за която определеният данък е с **най-висок размер;** за извършване **на повече от три** дейности **облекчението не се прилага;**

 Съгласно чл.52, ал.1, т.4 от Наредбата, данъчно задължените лица, които подлежат на облагане с патентен данък, могат да ползват данъчни облекчения в следната поредност:…

 „ 4. лицата, които използват работно място за обучение на чираци по смисъла на Закона за занятието и извършват патентна дейност от посочените в **т.10, 12 и 13** на приложение №4 към Глава втора, раздел V от Закона за местните данъци и такси, заплащат 50 на сто от определения патентен данък за съответното работно място; намалението се ползва, при условие че към декларацията по чл.53 е приложено копие от удостоверението за вписване в регистъра на чираците, издадено от съответната регионална занаятчийска камара.

 Съгласно чл.61м, ал.1, т.4 от ЗМДТ, данъчно задължените лица, които подлежат на облагане с патентен данък, могат да ползват данъчни облекчения в следната поредност:… лицата, които използват работно място за обучение на чираци по смисъла на Закона за занаятите и извършват патентна дейност от посочените в **т.10** на приложение №4, заплащат 50 на сто от определения патентен данък за съответното работно място; намалението се ползва, при условие че към декларацията по чл.61н е приложено копие от удостоверението за вписване в регистъра на чираците, издадено от съответната регионална занаятчийска камара.

 Правилото /от публичноправно естество/ е да се внася патентен данък в пълен размер. Нормата на чл.52, ал.1 от Наредбата е изключение, защото предвижда друго. В такива ситуации общият принцип е, че разпоредбата се тълкува стриктно. Предвиждането на нещо извън закона (за начина на облагане и за броя и вида на упражняваните дейности) говори за материалната незаконосъобразност на нормите от местния НА, чието присъствие в действителността е забранено.

 3. В чл.64, ал.2 от общинската наредба е представена формулата, по която се изчислява недължимо внесена част от платения годишен данък върху таксиметров превоз на пътници за текущата година – **това е частното на произведението от платения годишен данък върху таксиметров превоз на пътници за текущата година с броя на месеците от текущата година, следващи месеца на прекратяване на разрешението за извършване на таксиметров превоз на пътници и /разделено на/ числото 12.**

В актуалната норма на чл.61ч, ал.2 ЗМДТ недължимо внесената част от данъка върху таксиметров превоз на пътници за текущата година е **частното на произведението от платения данък върху таксиметров превоз на пътници за срока, за който е издадено разрешението с оставащия брой на календарните месеци от срока на разрешението за извършване на таксиметров превоз на пътници, следващи месеца на прекратяване на разрешението за извършване на таксиметров превоз на пътници и /разделно на/ броя на календарните месеци, за които е издадено разрешението и е платен данъкът върху таксиметров превоз на пътници**. Разликата между законовата и подзаконовата уредба е напълно видима.

 След направен задълбочен преглед на наредбата се установиха още текстове с несъответствия спрямо нормите на ЗМДТ.

 Предвид изложените по горе съображения предлагаме следните изменения в наредбата:

|  |  |
| --- | --- |
| **Било** | **Става** |
| **Чл.7.(1)** (изм. Решение №583/2019 г.) С данък върху недвижимите имоти се облагат разположените на територията на страната поземлени имоти, сгради и самостоятелни обекти в сгради в строителните граници на населените места и селищните образувания, както и поземлените имоти извън тях, които според подробен устройствен план имат предназначението по чл.8, т. 1 от Закона за устройство на територията. | **Чл.7 (1)** (изм. Решение №583/2019 г., **изменен Решение №……../2020 г.**) С данък върху недвижимите имоти се облагат разположените на територията на страната сгради и самостоятелни обекти в сгради, както и поземлените имоти, разположени в строителните граници на населените места и селищните образувания, и поземлените имоти извън тях, които според подробен устройствен план имат предназначението по чл. 8, т. 1 **от Закона за устройство на територията и след промяна на предназначението на земята, когато това се изисква по реда на специален закон.** |
| **Чл.20. (1)** Необходимо условие за определяне на данъка е наличието на подадена данъчна декларация по чл.14 от Закона за местните данъци и такси. | **Чл.20. (1)** отменен **(Решение №……./…..2020 г.)** |
| **Чл.32(1)** Обект на облагане с данък са имуществата, придобити по дарение, както и недвижимите имоти, ограничените вещни права върху тях и моторните превозни средства, придобити по възмезден начин.**(3)** Алинея 1 не се прилага за моторни превозни средства, **внесени в страната като нови** | **Чл.32(1)** Обект на облагане с данък са имуществата, придобити по дарение, както и недвижимите имоти, ограничените вещни права върху тях и моторните превозни средства, придобити по възмезден начин.**(3)** (**изменен Решение №……../2020 г.**) Алинея 1 не се прилага за моторни превозни средства**, придобити преди първоначалната им регистрация за движение в страната.** |
|  **Чл.37(2)** Данъкът се заплаща при прехвърлянето на недвижимия имот, ограничените вещни права върху недвижим имот и моторните превозни средства, а в останалите случаи - в двумесечен срок от получаване на имуществото, след подаване на декларация по чл. 49, ал.3 от Закона за местните данъци и такси. | **Чл.37** **(2)** *(изм. Решение №………/…….2020 г)* Данъкът се заплаща при прехвърлянето на недвижимия имот, ограничените вещни права върху недвижим имот и моторните превозни средства, а в случаите по чл. 44, ал. 3 от ЗМДТ - към момента на издаване на акта, удостоверяващ правото на собственост, който подлежи на вписване. |
| **Чл.37(3)** *(нова Решение №164/30.08.2016 г.)* Декларация по чл. 49, ал. 3 от Закона за местните данъци и такси не се подава в случаите по чл. 44, ал. 5 и 6 и чл. 48, ал. 1, т. 5, 6, 8 и 9 от същия закон, както и за получени и предоставени дарения от юридически лица с нестопанска цел, регистрирани в Централния регистър на юридическите лица с нестопанска цел за осъществяване на общественополезна дейност. | **Чл.37(3)** **(отм. Решение №………./……2020 г. нова Решение №……/….2020 г.в сила от 01. 01.2020г.)** При безвъзмездно придобиване на имущество, с изключение на случаите по ал. 2, лицата, получили имущество, подават декларация за облагането му с данък и заплащат данъка в двумесечен срок от получаването му. |
|  | **Чл.37(4**) (нова Решение №……/….2020 г.) Декларация по ал. 3 не се подава в случаите по чл. 44, ал. 5 и 6 и чл. 48, ал. 1, т. 5, 6, 8 и 9 от Закона за местните данъци и такси, както и за получени и предоставени дарения от юридически лица с нестопанска цел за осъществяване на общественополезна дейност. |
| **Чл.40 (3) т.5** са налице основания за ползване на данъчни облекчения, с изключение на данъчното облекчение по чл. 59, ал. 2 и 3 от Закона за местните данъци и такси, когато в регистъра има данни за екологичната категория на превозното средство. | **Чл.40 (3)** **т.5 (отм*. Решение №……*, нова Решение №,………от 2020 г., в сила от 01.01.2020 г.)** са налице основания за ползване на данъчни облекчения по чл. 59, ал. 4 от Закона за местните данъци и такси. |
| **Чл.40 (4)** *(Изм. Решение №164/30.08.2016 г., в сила от 01.01.2015 г.)* Собствениците на превозни средства, с изключение на случаите по ал. 1, декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им. За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в срока по чл. 32 от Закона за местните данъци и такси. | **Чл.40 (4)** **(Изм. Решение №164/30.08.2016 г., в сила от 01.01.2015 г., изм. Решение №………/…….2020 г.., в сила от 01.01.2020 г.)** Собствениците на превозни средства, с изключение на случаите по ал. 1, декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им. За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в срока по чл. 32, като в случай че същата не е подадена в посочения срок, служител на общинската администрация образува служебно партида за превозното средство въз основа на данните, налични в общината и в регистъра на населението. |
| **Чл.40 (7)** *(Нова Решение №164/30.08.2016 г., в сила от 01. 01. 2015 г.)* Служителят на общинската администрация може да изисква документи, удостоверяващи факти и обстоятелства, имащи значение за данъчното облагане. При прекратяване на регистрация на превозно средство данъчно задълженото лице представя документ от компетентен орган. | **Чл.40 (7)** *(****Нова Решение №164/30.08.2016 г., в сила от 01. 01. 2015 г., изм. Решение №………/…….2020 г.., в сила от 01. 01.2020 г.)***Служителят на общинската администрация може да изисква документи, удостоверяващи факти и обстоятелства, имащи значение за данъчното облагане. |
| **Чл.52.** (1) Данъчно задължените лица, които подлежат на облагане с патентен данък, могат да ползват данъчни облекчения в следната поредност:**2.** физическите лица, включително едноличните търговци, които извършват с личен труд през цялата данъчна година повече от един вид патентна дейност от посочените в т. 1 - 36 на приложение № 4 към Глава втора, раздел VI от Закона за местните данъци и такси, заплащат 50 на сто от определения патентен данък за съответната дейност; | **Чл.52.** (1) Данъчно задължените лица, които подлежат на облагане с патентен данък, могат да ползват данъчни облекчения в следната поредност:**2.** (изм.Решение №……/…..2020 г.)физическите лица, включително едноличните търговци, които извършват с личен труд през цялата данъчна година два или три вида патентна дейност от посочените в т. 1 - 36 от приложение № 4, заплащат патентния данък само за тази дейност, за която определеният данък е с най-висок размер; за извършване на повече от три дейности облекчението не се прилага; |
| **Чл.52 (1)** Данъчно задължените лица, които подлежат на облагане с патентен данък, могат да ползват данъчни облекчения в следната поредност:**4.** лицата, които използват работно място за обучение на чираци по смисъла на Закона за занятието и извършват патентна дейност от посочените в **т.10, 12 и 13** на приложение №4 към Глава втора, раздел V от Закона за местните данъци и такси, заплащат 50 на сто от определения патентен данък за съответното работно място; намалението се ползва, при условие че към декларацията по чл.53 е приложено копие от удостоверението за вписване в регистъра на чираците, издадено от съответната регионална занаятчийска камара.  | **Чл.52 (1)** Данъчно задължените лица, които подлежат на облагане с патентен данък, могат да ползват данъчни облекчения в следната поредност:**4. (изм.Решение №…./….2020 г.)** лицата, които използват работно място за обучение на чираци по смисъла на Закона за занаятите и извършват патентна дейност от посочените **в т. 10** на приложение № 4 към Глава втора, **раздел VI** от Закона за местните данъци и такси**,** заплащат 50 на сто от определения патентен данък за съответното работно място; намалението се ползва, при условие че към декларацията по чл. 53 е приложено копие от удостоверението за вписване в регистъра на чираците, издадено от съответната регионална занаятчийска камара. |
| **Чл.58(2)** Размерът на дължимия данък за календарния месец се определя, като броят на предоставените нощувки за месеца се умножи по размера на данъка по ал. 1.  | **Чл.58 (2) (Изм. Решение №……/….2020 г)** Размерът на дължимия данък за календарния месец се определя от служител на общинската администрация въз основа на данни от Единната система за туристическа информация, поддържана от Министерството на туризма, като броят на предоставените нощувки за месеца се умножи по размера на данъка по ал. 5. |
| **Чл.64 (2)** Когато действието на разрешението за извършване на таксиметров превоз на пътници бъде прекратено през течение на годината, от платения годишен данък се възстановява недължимо внесената част, определена по следната формула:

|  |  |  |
| --- | --- | --- |
|  | **ПДТПП x БМ** |  |
| **НВДТПП =** | **\_\_\_\_\_\_\_\_\_\_\_\_\_\_\_\_\_\_\_\_\_\_** | **, където** |
|  | **12** |  |

НВДТПП е недължимо внесената част от данъка върху таксиметров превоз на пътници за текущата година;**ПДТПП - платеният данък върху таксиметров превоз на пътници за текущата година;****БМ - броят на месеците от текущата година, следващи месеца на прекратяване на разрешението за извършване на таксиметров превоз на пътници. следващи месеца на прекратяване на разрешението за извършване на таксиметров превоз на пътници.** | **Чл.64 (2) (изм.Решение №…./….2020 г.)** Когато действието на разрешението за извършване на таксиметров превоз на пътници бъде прекратено през течение на годината, от платения данък се възстановява недължимо внесената част, определена по следната формула:

|  |  |  |
| --- | --- | --- |
|  | **ПДТПП x ОМ** |  |
| **НВДТПП =** | **\_\_\_\_\_\_\_\_\_\_\_\_\_\_\_\_\_\_\_\_\_\_** | **, където** |
|  | **БМ** |  |

НВДТПП е недължимо внесената част от данъка върху таксиметров превоз на пътници за текущата година;**ПДТПП - платеният данък върху таксиметров превоз на пътници за срока, за който е издадено разрешението;****БМ - броят на календарните месеци, за които е издадено разрешението и е платен данъкът върху таксиметров превоз на пътници;****ОМ - оставащият брой на календарните месеци от срока на разрешението за извършване на** **таксиметров превоз на пътници, следващи месеца на прекратяване на разрешението за извършване на таксиметров превоз на пътници.** |
| Приложение №2 към чл.56**т.21 отдаване на видеокасети под наем –данъкът се определя в размер на 360 лева, според местонахождението на обекта** | Приложение №2 към чл.56**т.21 се отменя(отм.Решение №…./….2020 г.)** |
| Приложение №2 към чл.56**т.1** Средства за подслон и места за настаняване с не повече от 20 стаи, категоризирани една или две звезди данъкът се определя за стая според местонахождението на обекта: в размер на 30 лв. | Приложение №2 към чл.56**т.1. (изм.Решение №…./….2020 г.)** Места за настаняване с не повече от 20 стаи, категоризирани една или две звезди или регистрирани по Закона за туризма – данъкът се определя за стая според местонахождението на обекта: в размер на 30 лв. |

 **2. Цели, които се поставят:**

* Законосъобразност;
* Целесъобразност;
* Съотоветствие на разпоредбите на Наредбата с по-високите по степен нормативни актове.

 **3. Финансови и други средства, необходими за прилагането на новата уредба:**

 Проекта за изменение на предлаганата наредба не предвижда изразходването на финансови средства при прилагането и от страна на община Угърчин, както и ангажиране на допълнителни човешки ресурси.

 **4. Очаквани резултати от прилагането, включително финансови, ако има такива:**

* актуална нормативна база, съобразена с разпоредбите на по-високите по степен нормативини актове.

 **5. Анализ за съответствие с правото на Европейския съюз:**

 Предлаганата Наредба за изменение и допълнение на **Наредбата за определяне размера на местните данъци на територията на община Угърчин** (Приета с решение №43/31.01.2008 г. на Общински съвет – Угърчин) е подзаконов нормативен акт, разработен на основание чл. 8 от Закона за нормативните актове, чл. 21, ал. 2 от ЗМСМА и чл. 1, ал.2 от Закона за местните данъци и такси, поради което съответствието и с правото на Европейския съюз е предопределено от съответствието на цитираните закони.

На основание чл. 26, ал.3 от Закона за нормативните актове, проектът на Наредба за изменение и допълнение на **Наредбата за определяне размера на местните данъци на територията на община Угърчин** е публикуван на интернет страницата на Община Угърчин www.ugarchin.bg като по този начин е дадена възможност на всички заинтересовани лица да се запознаят с него и да изразят становище.

**Предложения и становища по проекта могат да бъдат подавани в деловодството на Община Угърчин в писмен вид.**